ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660025113

ขอให้แก้ไขปัญหาการทิ้งขยะมูลฝอย บริเวณภายในซอยอุดมสุข 27เขตบางนา กรุงเทพมหานคร จุดสังเกต เข้าซอยอุดมสุข 27 ตรงไประยะทางประมาณ 150 เมตร จะพบกับอพาร์ทเม้นท์ U27  ตั้งอยู่ขวามือ ซึ่งกองขยะดังกล่าวจะอยู่ฝั่งตรงข้ามกับอพาร์ทเม้นท์ อยู่ฝั่งซ้ายมือ และเยื้องๆ กัน เป็นพื้นที่ว่าง มีบุคคลเช่าพื้นที่ เพื่อทำเป็นร้านจำหน่ายอาหารตามสั่ง เนื่องจากผู้ร้องแจ้งว่า มีบุคคลนำขยะมากองทิ้งสะสมไว้เป็นจำนวนมาก (ไม่ทราบรายละเอียดว่ากองขยะดังกล่าวเป็นของใครและใครเป็นคนทิ้งขยะ) แต่ผู้ร้องสันนิษฐานว่า อาจเป็นของอพาร์ทเม้นท์  ซึ่งอพาร์ทเม้นท์จัดตั้งเป็นบริษัท และประกอบกิจการเกี่ยวกับรับเหมาก่อสร้าง ซึ่งก่อนหน้านี้อพาร์ทเม้นท์เคยยอมรับว่า นำขยะมาทิ้งสะสมไว้บริเวณดังกล่าว และผู้ร้องสามารถถ่ายรูปไว้เพื่อเป็นหลักฐาน (บันทึกข้อมูลตามผู้ร้องแจ้ง) แต่เบื้องต้นได้สอบถามกับแม่บ้านของอพาร์ทเม้นท์ ซึ่งทางแม่บ้านแจ้งว่า " ไม่ทราบว่าใครเป็นคนทิ้งขยะ " จากกรณีดังกล่าว ผู้ร้องเกรงว่าช่วงหน้าฝน อาจทำให้ขยะที่เป็นเศษอุปกรณ์การก่อสร้างและขยะที่มีขนาดเบาลอยน้ำเกลื่อนกลาดเต็มพื้นที่ และขยะเน่าส่งกลิ่นเหม็นรบกวน ประสบปัญหามาเป็นระยะเวลาประมาณ 8 เดือน ผู้ร้องจึงประสงค์ให้หน่วยงานที่เกี่ยวข้องแก้ไขปัญหา และเห็นว่าเจ้าหน้าที่ที่มีส่วนเกี่ยวข้องควรปักป้ายระบุว่า " การทิ้งขยะในที่สาธารณะ ต้องระวางโทษปรับไม่เกิน 2,000 บาท (สองพันบาทถ้วน) " เพื่อเป็นการแก้ไขปัญหาการทิ้งขยะสะสม

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata